Publication: Magyar Közlöny
Issue: MK-2002-109 (Year: 2002, Number: 109)
Era: 1990-2004
Section: a 75/2002. (VIII. 16.) FVM rendelethez
Paragraph Index: 368

1. A B) 1—3. pontokban leírt módszerek szerint végzett vírus antigén kimutatás a szövetmintákban vagy a vírus izolálására használt sejttenyészetekben képezi az alapját a betegség megerõsítésének, kivéve azt az esetet, amikor a pozitív reakció a vakcina vírus jelenlétének köszönhetõ, a B) 3. pontban leírtaknak megfelelõen. A BVD/BD antigén kimutatása a B) 3. pontnak megfelelõen kizárja a klinikai sertéspestis gyanúját, feltéve, hogy egyéb okok nem támasztanak alá ilyen gyanút. Amennyiben a monoklonális ellenanyagokkal végzett tipizálás a B) 3. pontnak megfelelõen szokatlan vagy nem várt eredményt mutat, a pestisvírus izolátumokat nem besoroltnak kell tekinteni, és a származási állományt a további vizsgálatoktól függõen gyanúsnak kell tekinteni. Ezek a vizsgálatok magukban foglalhatják a vírus továbbítását egy referencialaboratóriumba jellemzés céljából és a származási állomány szerológiai vizsgálatát.

Source: https://magyarkozlony.hu/hivatalos-lapok/c2988e12fe922f22d0e200d3bf1217f5506e9dec/dokumentumok/f50141276a7f929dc45f12a8fe71b8edaf95bdd1/letoltes